Solarno jezgro
Sunčevo jezgro obuhvata razmak od središta do otprilike 0,2 do 0,25 dužine sunčevog poluprečnika. To je najtopliji dio Sunca i Sunčevog sistema. Ima gustoću od 150 g/cm³ (150 puta gustoću tekuće vode) u središtu, i temperaturu od 15 miliona stepeni Celzijusa. Jezgro je sastavljeno od vrelog, gustog gasa u stanju plazme (ioni i elektroni), i procijenjenim pritiskom od 265 milijardi bara (26.5 petapaskala (PPa) ili 3.84 triliona psi) u središtu. Jezgro unutar 0,20 (1/500) od ukupne dužine sunčevog poluprečnika, sadrži 34% od ukupne mase Sunca, ali samo 0,8% od njegove zapremine. Unutar 0,24 od ukupne dužine sunčevog poluprečnika, jezgro ostvaruje 99% energije nuklearne fuzije Sunca.